Searà Ceará 2010 Searà el ze un stao del Brazil nordoriental. El konfina a est ko el stato de el Rio Grando de el Nord, a sudest ko keło de Paraìba, a sud ko keło de Pernanbuko e a ovest ko keło de Parà. A est el ze bañà da el Osèano Atlàntego sudosidental. El teritorio el monta da ła kosta verso el Pianalto Nordestin ko 'na serie de terase. A est el ze dełimità da ła Sera de Ibiapaba, a sud da ła Capada do Apodi, a ovest da ła Capada do Araripe; al sentro se kata ła Depresion Sertaneia-San Fransisko setentrional. El ze bañà da el Žaguaribe, ke ko ła so konka ła okupa pi' de el 50% de el teritorio. El ga klima tropegal ko łongi periodi de sicità. El ze okupà in bona parte da ła ekorejon de ła foresta spinoza de ła kaàtinga, ke ła resta in ripozo vejetativo durante i mezi suti. Ła sità pi' inportante ła ze ła kavedal Fortałesa. I se koltiva koton, banane, kana da sukaro e kafè. Łe se desfruta łe foreste. Inportanti łi ze el ałevamento e ła peska. Un posto inportante inte ła ekonomia de le stato ło ga el turizmo. El esporta skarpe in pełe, krostasei, fiłà de koton, anakardi, pełe e miel.